Porsche Taycan
Di Porsche Taycan es en elektrisk Sportwain fan di Autofirma Porsche. Des Wain waar ön di fjort Dai fan di Hārefstmuun 2019 fuarstelt. Di jest Tir waar di Taycan bluat üs Turbo en Turbo S önböören, di 4S kām leeter diartö.
Dit Coupé heer fjuur Düüren en es en hualev Klas öner di Panamera, en Wain me Jölingsmaskiin önseet.

Technik
Wan di Elektroautos fuar't Miist ombi 400 Volt haa, heer di Taycan 800 Volt. Diarfan es di Stroom bluat hualev sa gurt, wan em di salev Maskiinenkraft haa wel.

Ark Wain heer tau Maskiinen me töhop 390 (530 PS), 500 (680 PS) of 560 kW (760 PS) Kraft. Di Taycan Turbo S sküüvt ön 2,8 bit 4,0 Sekunden üp 100 km/h en lapt 250 of 260 km/h, dit giar eeđer di Maskiin.

Baterii
Di Baterii es fan Lithium-Ioonen-Pouch-Selen becht. Jü heer en Kapatsiteet fan 79,2 of 93,4 kWh brutto (71 kWh of 83,7 kWh netto), dit sen 104,25 Ah (Amperestünen) bi 800 Volt. Jü set twesken di Aksen iin ön di Böört. Fuar di Fet fan Liren, dānen achtern set wel, sen diar Gapen leten uuren ("Fußgaragen").

Āpleer
Des Baterii let höör uk waker āpleer: Me āp bit 270 kW Likstroom ön CCS waaret et bi di gurter Baterii gur 22 Minüten, bit 80% iin ön di Baterii leeren sen. Wan em Likstroom fuar 400 Volt heer, da ken jit me 50 kW (Me en senerlig Leergiraat uk 150 kW) Leerkraft "tanket" uur, en itüüs giar dit me dit rocht Giraat bit 11 kW. Fuar Leerstatsjoonen me Skrekelstroom jeft it jit en Kābel, wat bit tö 22 kW iin ön di Baterii fair.
Fan Porsche jeft et uk en Leergiraat, wat üppaset, dat di Stroom iin ön't Hüs jit leengt. Wan dit ek inoch es, giar di Leerstroom fan't Auto dial.

Daaten

Technische Daten

Luki uk jir 

 Hur fiir kumt en Taycan 4S me 200 km/h? (Video üp dütsk)

Futnooten

Forkiir

Straatenforkiir

Elektroauto (Model)

Elektroauto (Baterii)